Document ID: 32013L0062

DIREKTIVA SVETA 2013/62/EU
z dne 17. decembra 2013
o spremembi Direktive 2010/18/EU o izvajanju revidiranega okvirnega sporazuma o starševskem dopustu, sklenjenega med BUSINESSEUROPE, UEAPME, CEEP in ETUC, zaradi spremembe položaja Mayotta v razmerju do Evropske unije
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 349 Pogodbe,
ob upoštevanju predloga Evropske komisije,
po posredovanju osnutka zakonodajnega akta nacionalnim parlamentom,
ob upoštevanju mnenja Evropskega parlamenta (1),
v skladu s posebnim zakonodajnim postopkom,
ob upoštevanju naslednjega:
(1)
Evropski Svet je s Sklepom Evropskega sveta 2012/419/EU (2) sklenil, da od 1. januarja 2014 spremeni položaj Mayotta v razmerju do Unije. Zato Mayotte od navedenega dne ne bo več čezmorska država ali ozemlje, temveč najbolj oddaljena regija Unije v smislu člena 349 in člena 355(1) Pogodbe o delovanju Evropske unije (PDEU). Zaradi te spremembe pravnega položaja Mayotta se bo pravo Unije na Mayottu uporabljalo od 1. januarja 2014. Vendar bi bilo treba zaradi posebnih strukturno pogojenih socialnih in gospodarskih razmer na Mayottu določiti nekatere posebne ukrepe zardi določitve posebnih pogojev uporabe prava Unije.
(2)
Glede na posebne strukturno pogojene socialne in gospodarske razmere Mayotta, zlasti glede na dejstvo, da je zaradi oddaljenosti, otoške lege, težavne topografije in podnebnih razmer trg dela slabo razvit in stopnja zaposlenosti nizka, bi bilo treba določiti dodatni rok za izvajanje Direktive Sveta 2010/18/EU (3), da se zagotovi postopna uresničitev enakega obravnavanja na posebnem področju starševskega dopusta tako, da se ne destabilizira postopnega gospodarskega razvoja Maryotta. Ta dodatni rok za izvajanje naj bi omogočil, da se posebne neugodne strukturno pogojene socialne in gospodarske razmere na Mayottu kot novi najbolj oddaljeni regiji izboljšajo.
(3)
Direktivo 2010/18/EU bi bilo zato treba ustrezno spremeniti -
SPREJEL NASLEDNJO DIREKTIVO:
Člen 1
V členu 3(2) Direktive 2010/18/EU se doda naslednji pododstavek:
„Z odstopanjem od prvega pododstavka se za Mayotte kot novo najbolj oddaljeno regijo Unije v smislu člena 349 PDEU dodatni rok podaljša do 31. decembra 2018.“
Člen 2
Ta direktiva začne veljati 1. januarja 2014.
Člen 3
Ta direktiva je naslovljena na Francosko republiko.
V Bruslju, 17. decembra 2013

Labels: 0
18
19